CELEX: 31984R1163
Language: el
Date: 1984-04-27 00:00:00
Title: Κανονισμός (ΕΟΚ) αριθ. 1163/84 της Επιτροπής της 27ης Απριλίου 1984 περί τροποποιήσεως του κανονισμού (ΕΟΚ) αριθ. 2167/83 σχετικά με τις λεπτομέρειες εφαρμογής όσον αφορά τη χορήγηση γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων

Avis juridique important

|

31984R1163

Κανονισμός (ΕΟΚ) αριθ. 1163/84 της Επιτροπής της 27ης Απριλίου 1984 περί τροποποιήσεως του κανονισμού (ΕΟΚ) αριθ. 2167/83 σχετικά με τις λεπτομέρειες εφαρμογής όσον αφορά τη χορήγηση γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων  

Επίσημη Εφημερίδα αριθ. L 112 της 28/04/1984 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 1163/84 ΤΗΣ ΕΠΙΤΡΟΠΗΣ  της 27ης Απριλίου 1984  περί τροποποιήσεως του κανονισμού (ΕΟΚ) αριθ. 2167/83 σχετικά με τις λεπτομέρειες εφαρμογής όσον αφορά τη χορήγηση γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 856/84 (2),  τον κανονισμό (ΕΟΚ) αριθ. 1842/83 του Συμβουλίου της 30ής Ιουνίου 1983 περί της χορηγήσεως γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων (3), και ιδίως το άρθρο 1,  Εκτιμώντας:  ότι τα ποσά της κοινοτικής συνεισφοράς στη χρηματοδότηση των διαφόρων κατηγοριών γαλακτοκομικών προϊόντων που χορηγούνται στους μαθητές καθορίζονται στο άρθρο 4 παράγραφος 1 του κανονισμού (ΕΟΚ) αριθ. 2167/83 της Επιτροπής (4), όπως τροποποιήθηκε τελευταία απο τον κανονισμό (ΕΟΚ) αριθ. 1067/84 (5)· ότι, μετά την τροποποίηση των τιμών παρέμβασης των γαλακτοκομικών προϊόντων, πρέπει, κατά συνέπεια, να προσαρμοσθούν αυτά τα ποσά της κοινοτικής εισφοράς·  ότι, μετά την κτηθείσα πείρα, είναι σκόπιμο να προσαρμόσουμε το συντελεστή που εκφράζει την ισοτιμία μεταξύ του γάλακτος και των τυριών που κατατάσσονται στην κατηγορία V·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 1 του άρθρου 4 του κανονισμού (ΕΟΚ) αριθ. 2167/83 αντικαθίσταται από το ακόλουθο κείμενο:  «1. Η κοινοτική ενίσχυση είναι ίση:  α) με 34,29 ECU ανά 100 χιλιόγραμμα προϊόντων της κατηγορίας 1 «πλήρες γάλα»·  β) με 20,84 ECU ανά 100 χιλιόγραμμα προϊόντων της κατηγορίας ΙΙ «ημιαποκορυφωμένο γάλα»·  γ) με 10,34 ECU ανά 100 χιλιόγραμμα προϊόντων της κατηγορίας ΙΙΙ «αποβουτυρωμένο γάλα»·  δ) όσον αφορά τα προϊόντα που ανήκουν στις κατηγορίες IV, V, VI και VII, με ένα ποσό που υπολογίζεται ανά 100 χιλιόγραμμα του προϊόντος που λαμβάνεται υπόψη επί τη βάσει του ποσού που καθορίστηκε υπό α) για το πλήρες γάλα και ανάλογα με την περίπτωση:  - 450 χιλιόγραμμα πλήρους γάλακτος για την κατηγορία IV, ή  - 900 χιλιόγραμμα πλήρους γάλακτος για την κατηγορία V, ή  - 1 000 χιλιόγραμμα πλήρους γάλακτος για την κατηγορία VI, ή  - 1 100 χιλλιόγραμμα πλήρους γάλακτος για την κατηγορία VII.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Απριλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 90 της 1. 4. 1984, σ. 10.  (3) ΕΕ αριθ. L 183 της 7. 7. 1983, σ. 1.  (4) ΕΕ αριθ. L 206 της 30. 7. 1983, σ. 75.  (5) ΕΕ αριθ. L 105 της 18. 4. 1984, σ. 8.